cyanic-selkie/wikianc huggingface dataset:
דייוויד קירק
מבצע קוויבק
קירק, שהיה מודע לתנאים הנואשים בקוויבק, שלח את אחיו לואיס ותומאס לדרוש כניעה צרפתית. בלית ברירה, נכנע שמפליין ב -19 ביולי 1629.
שרה קירק
במהלך מלחמת העולם הראשונה, ועדת קברי המלחמה הקיסרית באירופה ביקשה סמל על מנת לציין את קברי החיילים מניופאונדלנד. בשנת 1928 הם אימצו את סמל האצולה של דייוויד קירק כסמל הרשמי של ניופאונדלנד, וגם כיום ממשיכים להשתמש בו במחוזות ניופאונדלנד ולברדור.
לופה דה וגה
עבודתו כמחזאי
השכלתו הספרותית הייתה איטלקית-לטינית, ועל אף שהגן על המסורת הלאומית ועל פשטותה של הקסטליאנית, עדיין היה חשוב לו שלא ייתפס כאדם חסר-ידע, כסופר נטול השכלה קלאסית. הוא הדגיש במיוחד את העובדה שלמד באוניברסיטה, ומטעים את ההבדל שבין דוברי הלטינית והבורים שאינם שולטים בה.
רשימותיו של לופה מצביעות על כך שעד 1604 הוא חיבר, בקירוב, לא פחות מ-230 מחזות בשלוש מערכות. (קומדיות). המספר עלה ל-483 עד 1609, 800 עד 1618, 1000 עד 1620, ו-1500 עד 1632. מונטאלבאן קבע כי סך יצירתו של לופה מסתכם ב-1800 קומדיות ויותר מ-400 מחזות קצרים יותר. 637 מחזות ידועים לנו בשמותיהם, אך רק הטקסטים של כ-450 נמצאים בידינו.
רובי אמל
חיים אישיים
אמל החל לצאת עם השחקנית הקנדית איטליה ריצ'י ביולי 2008. הזוג התארס ב-20 באוגוסט 2014, והם התחתנו ב-15 באוקטובר 2016. נולד להם בן בכור ב-12 בספטמבר 2019. בינואר 2020 קיבלו השניים אזרחות אמריקאית.
אמל היה אוהד ידוע של קבוצת ההוקי קרח טורונטו מייפל ליפס, אם כי מאז המעבר שלו ללוס אנג'לס החל אמל לאהוד את לוס אנג'לס קינגס, אך עדיין מכנה את טורונטו "הקבוצה השנייה" שלו. אמל תומך גם בקבוצת NHL השנייה בטורונטו באמצעות קבוצת התרחבות.
צ'יל וילס
צ'יל תיאודור וילס (באנגלית:  Chill Theodore Wills; 18 ביולי 1902 - 15 בדצמבר 1978) היה שחקן וזמר אמריקאי אשר היה מועמד לפרס אוסקר לשחקן המשנה הטוב ביותר לשנת 1960 על הופעתו בסרט "האלמו".
Global Goal: Unite for Our Future
Global Goal: Unite for Our Future (בעברית: מטרה עולמית: להתאחד למען עתידנו) הוא אירוע וירטואלי, שנערך ב-27 ביוני 2020. האירוע, שנוצר על ידי הארגון "Global Citizen" והנציבות האירופית, כולל פסגה ומופע המציג אישים שונים שמטרתם להדגיש את ההשפעה הבלתי מידתית של מגפת הקורונה על מיעוטים בחברה.
מרכז טיסות החלל גודרד
מתקני בדיקה
High Bay Cleanroom הוא חדר נקי הממוקם במבנה 29 במרכז גודרד והוא החדר הנקי ברמת ISO-7 הגדול ביותר בעולם עם נפח של 36,812 מטרים מעוקבים. חדרי הואקום הסמוכים בבניינים 7 ו־10 ניתנים לחימום לעד ±200 מעלות צלזיוס (עד פלוס 200 מעלות ועד מינוס 200 מעלות). בבניין 15 מצויה צנטריפוגה היכולה להפיק עד 30 G על עד 2.5 טון מטען.
עתיד
מרכז גודרד עסוק בפרויקטים שתאריכי השיגור שלהם נעים מהשנה הקרובה ועד לסוף העשור.
ארקאדיה
היסטוריה
נראה שעד ימי אוגוסטוס הייתה ארקאדיה, כמו כל יוון, במצב גרוע. בן תקופת אגוסטוס, סטרבו מתאר את ארקאדיה כהרוסה, ואת בירתה מגלופוליס ("העיר הגדולה") כ"שממה גדולה". עם הפיכת הפלופונסוס לפרובינציה רומאית נראה שמצבה של ארקאדיה השתפר. עם פיצול הקיסרות הרומאית נכללה ארקאדיה, יחד עם כל הפלופונסוס, תחת שלטון האימפריה הביזנטית.
עונת 2014/2015 בפרמייר ליג
כדורגלנים מצטיינים
אדן הזאר מצ'לסי זכה בפרס כדורגלן השנה של התאחדות עיתונאי הכדורגל האנגלית.
ג'ו הארט ממנצ'סטר סיטי זכה ב"פרס כפפת הזהב" לשוער הטוב של העונה. זאת בפעם הרביעית בקריירה.
חומטיים
תפוצה
מרבית החומטיים פעילים ביום ולא בלילה.
כדי להתגונן מטורפים הם ניתקים מזנביהם (אשר מתחדשים תוך כמה חודשים) בעודו בפי הטורף וכן זריזותם מאפשרת להם ריצה והחלקה מהירה למקום מסתור.
מיון
בישראל חיים 8 מינים:
ועדת שמגר (רצח רבין)
ועדת החקירה לעניין רצח ראש הממשלה מר יצחק רבין, שנודעה בקיצור בשם ועדת שמגר, היא ועדת חקירה ממלכתית שהוקמה בנובמבר 1995, זמן קצר לאחר רצח יצחק רבין, שתפקידה היה לחקור את השתלשלות העניינים ותפקוד הגופים האחראים על ביטחונו ושלומו של ראש הממשלה.
בפני הוועדה הופיעו ראשי שירות הביטחון הכללי (השב"כ) ובפרט ראשי היחידה לאבטחת אישים, נציגי המשטרה, מלוויו של ראש הממשלה וכן רופאים שטיפלו ברבין והפתולוג, פרופ' יהודה היס, שקבע את סיבת המוות. הוועדה קיבלה לידיה חומר נוסף, כולל סרט הווידאו שבו צולם הרצח על ידי רוני קמפלר.
החלק החסוי עסק בין היתר בהפעלתו של סוכן השב"כ אבישי רביב, שהתרועע עם פעילי ימין קיצוני.
עיקרי הדו"ח של ועדת שמגר
ועדת שמגר קבעה כי רצח רבין התאפשר כתוצאה של כשל אבטחתי במקום האירוע, חוסר תיאום בין הגופים השונים שהיו ממונים על האבטחה ואי ביצוע ההוראות והנהלים, שהביאו להתרופפות טבעת האבטחה הצמודה והפקרת גבו של רבין.
הטיפול הרפואי
הוועדה הסתמכה ופרסמה את עדותו של הפרופסור גבי ברבש, שציין, שרבין הגיע למיון ללא דופק וללא לחץ דם, ועבר החייאה מידית.
צבי זלינגר
צבי זלינגר (5 באוקטובר 1934 – 14 בספטמבר 2008) היה פרופסור לביוכימיה, מפענח המנגנון להעברת מידע בתא וחתן פרס ישראל לחקר הביולוגיה.
נתן אדמס
ראשית חייו
אדמס נולד בשרוסברי, הממלכה המאוחדת ב־23 ביולי 1991. מאוחר יותר, הוא אמר שלמד תכנות בגיל 10 על ידי יצירת בוטים ב-MSN.
סנדרו פרטיני
ביוגרפיה
פרטיני זכור היטב כמי שנכח במשחק הגמר במונדיאל 1982 אשר התקיימה בספרד בין נבחרות איטליה ומערב גרמניה. לאחר ניצחון איטליה הכריז פרטיני כי "איטליה לא תנוצח שוב על ידי הגרמנים". יומיים לאחר מכן קיבל פרטיני את שחקני הנבחרת האיטלקית בבית הנשיא והכריז ש"זהו היום המאושר ביותר שלו כנשיא איטליה". ב-1990 הלך לעולמו ברומא והוא בן 93 שנים ובאיטליה הוכרז יום אבל לאומי.
מוטוביקן
מוטוביקן (בצרפתית: Motobècane) הייתה יצרנית צרפתית של אופניים, אופניים ממונעים, קטנועים ואופנועים.
מניין
מקור הצורך במניין
הצורך במניין הוא נלמד מדרשת הפסוק "ונקדשתי בתוך בני ישראל", והמקור לכך שמניין הוא דווקא עשרה הוא הדרשה המופיעה במסכת ברכות:, המילים "העדה הזאת" מתייחסות לעשרת המרגלים (שנים עשר מרגלים פחות יהושע בן נון וכלב בן יפונה), והגמרא דורשת שכשם ששם "תוך העדה" הוא עשרה, כאן "תוך בני ישראל" הוא עשרה.
לינדון ג'ונסון
כהונתו
התובע הכללי, רוברט קנדי, הוביל את ההתנגדות לג'ונסון בתוך הממשל. הוא ואנשיו לא הסתירו את סלידתם מג'ונסון והתנשאו מעליו.
נשיאותו
ג'ונסון הרחיב את תוכניות הניו דיל והחל בתוכנית "החברה הגדולה", סדרת תוכניות חקיקתיות שנועדו לסייע לעניים. ביניהן היו מדיקר ומדיקאייד, הגנה על זכויות האזרח, והשקעה ממשלתית בחינוך, באמנות, בפיתוח עירוני, בשירותים ציבוריים ובמלחמה בעוני. הכלכלה הצומחת הובילה להצלחת התוכנית, ומיליון אמריקנים עלו מעל לקו העוני במהלך כהונתו. החקיקה בנושאי זכויות האזרח הובילה למניעת אפליה גזעית בבחירות, במוסדות ציבוריים, בדיור ובתעסוקה. העברת חוק ההגירה והאזרחות הובילה לשינוי מערכת ההגירה במדינה.
מינויו לתפקיד
חמישה ימים לאחר ההתנקשות, נאם בפני ועדה משותפת של הקונגרס ודרש שיתנו לו להמשיך במדיניות קנדי. הוא טען שרק העברת חוק זכויות האזרח, שעליו נלחם קנדי, תנציח את הנשיא המנוח. העצב על הרצח הוביל לתמיכה עצומה במאמצי החקיקה של ג'ונסון.
מינויים לבית המשפט
בנוסף לכך, מינה ג'ונסון ארבעים שופטים לבית המשפט לערעורים ו-126 שופטים לבתי המשפט המחוזיים. גם שם היו מחלוקות, ושלושה מועמדים לבתי המשפט המחוזיים, ואחד לבית המשפט לערעורים, לא אושרו בסנאט עד לתום נשיאותו.
מיסוי
ב-1968, חתם ג'ונסון על חוק מס שני. הוא חתם עליו בחוסר רצון כדי לממן את מלחמת וייטנאם. החוק כלל העלאות מיסים וקיצוצים בתקציב.
חוק זכות ההצבעה
ב-23 בינואר 1964, נכנס לתוקף התיקון ה-24 לחוקת ארצות הברית, שאסר מהקונגרס והמדינות להתנות את זכות ההצבעה בתשלום מס גולגולת או כל מס אחר. המס היה אחד מהחוקים שבהם השתמש הדרום כדי למנוע מאזרחים שחורים לבחור, ללא הפרת התיקון ה-15 לחוקת ארצות הברית, שאסר את שלילת זכות ההצבעה "בשל גזע, צבע או מצב קודם של עבדות", זאת כיוון שכל הבוחרים נאלצו לשלם את מס הגולגולת והוא גם פגע בלבנים עניים. המדינות המשיכו להתנות את זכות ההצבעה במבחני קרוא וכתוב. על אף שחוק זכויות האזרח הגן במידה מסוימת על זכויות ההצבעה, הוא לא פעל נגד האפליה. ג'ונסון הכיר בכך, ולאחר היבחרו ב-1964 ביקש מהתובע הכללי שלו להגיש חוק בנושא. הוא לא לחץ להעביר את החוק בשל ההשלכות הפוליטיות שלו, והתחושה שהוא יפגע בהעברת חוקי הרווחה שלו בשל התנגדות הדרום.
תעבורה
באמצע שנות השישים, החלו פעילי הגנת הצרכן לדרוש בפני הקונגרס לשפר את הבטיחות בדרכים. הם טענו שהממשלה והיצרנים יכולים להביא לתוצאות הרצויות.. הלך הרוח השתקף בספרו של ראלף ניידר, לא בטוח בכל מהירות. הקונגרס ערך כמה דיונים בנושא ואישר שני חוקים - חוק הבטיחות בדרכים והמכוניות, וחוק הבטיחות בכבישים, עליהם חתם הנשיא ב-9 בספטמבר. הממשלה הפכה לאחראית לאכיפת תקני הבטיחות.
ההתנגדות למלחמה בווייטנאם
הציבור האמריקני תמך בהגדלת המעורבות הצבאית האמריקנית בדרום וייטנאם ב-1964 לאחר אירוע מפרץ טונקין, כש-48% תמכו בצעדים קשים יותר בווייטנאם ורק 14% חפצים בהסדר ובנסיגה. עם זאת, תנועת שלום קטנה החלה לצמוח בקמפוסים של האוניברסיטאות ברחבי המדינה. פעילות הסטודנטים החלה לפרוח. ג'ונסון ניצב בין הניצים שתמכו בהחרפת הצעדים הצבאיים, ובין היונים שדרשו משא ומתן ונסיגה. הסקרים הראו שב-1965, 50% מהציבור היו ניצים ו-25% יונים. בכל מקרה, שני הצדדים האשימו את ג'ונסון. ג'ונסון, הפוליטיקאי המנוסה, הקשיב לסקרים. הוא רצה שדעת הציבור תתמוך בו.
סקר מיולי 1967 הראה ש-52% מהציבור התנגד למדיניות ג'ונסון במלחמה ורק 34% ראו התקדמות. באמצע 1965, זכה לתמיכה של 70% מהציבור, אולם כעבור שנתיים, 66% מהאוכלוסייה התנגדה אליו. ג'ונסון חווה התנגדות מצד פעילים שקראו אליו "היי, היי, ל.ב.ג'. (ראשי תיבות של שם הנשיא), כמה ילדים הרגת היום?" ("Hey, hey, LBJ, how many kids did you kill today?"). לאחר התקרית עם המשטרה לא הופיע ג'ונסון בציבור, פרט לבסיסים צבאיים.
מהומות בערים
מיד לאחר מכן, הקים ג'ונסון וועדה לבחינת האירועים שתמליץ על צעדים. הדו"ח מ-1968 טען שהמדינה נעה לכיוון שתי חברות: לבנה ושחורה, נפרדות ולא שוות. הוועדה הזהירה שללא צעדים, תהפוך ארצות הברית למדינת אפרטהייד. בנוסף ביקר הדו"ח את האמריקנים הלבנים ממעמד הביניים על בידוד השחורים, והציע צעדי חקיקה לקידום שילוב גזעי ולצמצום העוני.
1965
בסוף השנה, לאחר התייעצות עם המטות המשולבים ויועציו, החליט ג'ונסון להגדיל את מספר החיילים ב-15,000 חיילים לחודש במהלך 1966 במקום להעלות אותם בבת אחת, כדי למנוע יחסי ציבור גרועים. במהלך אותה שנה החליט ג'ונסון למצוא פתרון דיפלומטי שיביא לחתימת הסכם שלום, וב-28 בדצמבר נפסקו ההפצצות. אך כל הצעותיו נדחו על ידי הקומוניסטים וההפצצות חודשו בעוצמה ב-31 בינואר 1966.
1967
באמצע 1967, כבר נהרגו או נפצעו כמעט 70,000 אמריקנים, ורוב התקשורת תיארה את הנושא כמבוי סתום. ביולי, שלח ג'ונסון את מקנמארה וקצינים אחרים לפגישה עם וסטמורלנד כדי להגיע להסכם על תוכניות לעתיד הקרוב. וסטמורלנד ביקש תגבורת של בין 80,500 ל-200,000 חיילים, לצד 470,000 החיילים שכבר היו בחזית. ג'ונסון הסכים להעלאה של 55,000 חיילים, וכך היו בווייטנאם 525,000.
ברית המועצות
למרות מחויבותו לתורת הבלימה, ניסה ג'ונסון להביא לפיוס עם ברית המועצות עצמה, והכין את הקרקע לקראת הדטאנט של שנות השבעים. ג'ונסון דאג לגבי מלחמה גרעינית, וביקש להקטין את המתחים באירופה. ממשל ג'ונסון ניסה להגיע להסכמי בקרה על נשק עם ברית המועצות, חתם על אמנת החלל החיצון ועל האמנה למניעת הפצת נשק גרעיני, והניח את הקרקע לדיוני סאל"ט. ג'ונסון נפגש עם ראש הממשלה הסובייטי אלכסיי קוסיגין בניו ג'רזי ב-1967. כעבור שנה, ריסקו כוחות ברית ורשה את האביב של פראג, ניסיון הדמוקרטיזציה בצ'כוסלובקיה. המעורבות הצבאית סיימה את ניסיונו של ג'ונסון להגיע להסכם לבקרת נשק, על אף שארצות הברית לא שקלה להתערב לטובת צ'כוסלובקיה.4
ג'אד אפאטאו
קורות חיים
אפאטאו החל להופיע כסטנדאפיסט בגיל 17. בנוסף הוא שימש כעורך משני במגזין "Laugh Factory" במהדורת ספטמבר 1985. לאחר שסיים את לימודיו בתיכון הוא עבר ללוס אנג'לס ונרשם לתסריטאות באוניברסיטת דרום קליפורניה. במהלך לימודיו ארגן אפאטאו ערבי סטנד-אפ. לאחר שנתיים הוא עזב את הלימודים ועבר להתגורר עם אדם סנדלר. הוא המשיך להופיע כסטנדאפיסט והחל לכתוב בדיחות לבדרנים אחרים כגון רוזאן בר. ב-1992, הוא הפיק את התוכנית "המופע של בן סטילר". אפאטאו פגש את בן סטילר בהופעה של אלביס קוסטלו ב-1990 ומאז הם נשארו חברים. למרות שהתוכנית זכתה להצלחה וכתיבתו זיכתה אותו בפרס אמי רשת פוקס ביטלה את התוכנית ב-1993. ב-1994, שימש אפאטאו כעוזר מפיק בסדרת הקומדיה "The Critic". מנהלו של אפאטאו, ג'ימי מילר, הכיר לו את הקומיקאי גארי שנדלינג אשר שכר את אפאטאו ככותב ומפיק בתוכנית "המופע של לארי סנדרס". אפאטאו עבד בתוכנית במשך 5 שנים עד שהיא ירדה מהמסך ב-1998. הוא זכה ל-6 מועמדויות לפרס אמי על עבודתו בתוכנית.
שבנא
בתלמוד
עוד מסופר ששבנא רצה לחפור לעצמו קבר בחלקת מלכי בית דוד וישעיהו התרה בו "מה לך פה ומי לך פה כי חצבת לך פה קבר הנה ה' מטלטלך טלטלה גבר".
פסגת צ'פמן (אנטארקטיקה)
מקור השם
שמה של הפסגה ניתן לה על ידי הוועדה המייעצת לשמות אנטארקטיים.
סיאד בארה
לאומיות
בארה דגל בתפיסה של סומליה הגדולה (Soomaaliweyn) המתייחסת למרחבים ומחוזות בקרן אפריקה, בה מתגוררים הסומלים האתניים אשר מייצגים את ההיסטוריה של סומליה. ב-1976, בארה פיזר את מפלגת ה- SRC והקים מפלגה לאומית אחת, המפלגה הסוציאליסטית המהפכנית הסומלית (SRSP).
קשרים זרים
בליל 18 באוקטובר השלטון הסומלי וגרמניה המערבית נאלצו לשתף פעולה עקב חטיפת טיסה 181 של לופטהנזה יום לפני כן ב-17 באוקטובר. המטוס אשר המריא מפלמה דה מיורקה והיה צפוי לנחות בפרנקפורט נחטף על ידי חברי החזית העממית לשחרור פלסטין אשר הנחיתו אותו במוגדישו שבסומליה. הטרוריסטים דרשו מהממשלה הגרמנית שחרור של חברים בסיעת הצבא האדום. בפעולה משותפת של GSG-9 ושל חיילים סומליים התבצעה השתלטות על המטוס ושחרור מוצלח של כל בני הערובה למעט קברניט המטוס שנרצח על ידי הטרוריסטים עוד לפני ההשתלטות.
תוכניות מקומיות
בין 1974 ל-1975 התרחשה באזורים הצפוניים של סומליה בצורת גדולה המכונה 'דאבבר אבארטה' (בתרגום –הבצורת המתמשכת) ברית המועצות ששמרה אז על יחסים אסטרטגיים עם ממשלתו של בארה העבירה כ-90,000 אנשים מהאזורים ההרוסים של הוביו (Hobyo) וקיינבה (Caynaba). התנחלויות חדשות של כפרים קטנים נוצרו באזורי ג'ובדה הוסה (אנגלית: Jubbada Hoose תרגום – ג'ובה התחתון) וג'ובדה דצ'ה (אנגלית: Jubbada Dhexe תרגום – ג'ובה אמצעית). עם יישובים חדשים אלה הידועים בשם 'דנווארדה אגהה' (Danwadaagaha בתרגום – התנחלויות קולקטיביות) המשפחות המושתלות הוכנסו לחקלאות ולדייג. זה היה שונה מאורח החיים הפסטורלי המסורתי שלהם של רעיית בעלי חיים.
התעללות ופגיעה בזכויות אדם
משנת 1970 ואילך בארה התמודד עם פופולריות הולכת ומתמעטת והתנגדות מקומית מוגברת. בתגובה, יחידת הכומתות האדומות (Duub Cas) והיחידה הצבאית הקרואה "חלוצי הניצחון" (Victory Pioneers), ביצעו טרור שיטתי נגד מג'רטין (Majerteen), חוייה (Hawiye) ונגד הקלאנים של איסק. הכומתות האדומות באופן שיטתי ריסקו מאגרי מים כדי לשלול מים מהקלאנים ומעדריהם. יותר מ-2000 אנשים מהקלאנים של בני מג'רטין מתו כתוצאה מצמא וכ-5000 אנשים מאיסק נהרגו על ידי הממשלה. חברי חלוצי הניצחון אנסו נשים רבות מהקלאנים ויותר מ-300,000 חברי איסק נמלטו לאתיופיה.
המרד
בעקבות זאת ובעקבות המלחמה באוגדן, הייתה עלייה של כמה תנועות אופוזיציה פנימיות מאורגנות של מתנגדים שפעלו להפיל את משטרו של בארה ולהדיח אותו מתפקידו. על מנת להתמודד אתם, בארה נקט בצעדים מדכאים, צעדים שהיו כרוכים בהפרת זכויות אדם רבות; הממשל שלו החל לעצור פקידים ממשלתיים וצבאיים בחשד להשתתפותם עם התנועות המתנגדות, הוציא אנשים להורג והשתמש באלימות כלפי העם.
גלות ומוות
לאחר בריחתו בינואר 1991, בארה ניסה פעמיים לכבוש מחדש את מוגדישו, אך נכשל לנוכח כוחו הצבאי של הגנרל מוחמד פארה איידיד (Mohamed Farrah Aidid). במאי 1991 בארה יצא לגלות.
X-32
מטוס הבואינג X-32 הוא המתחרה המפסיד בתחרות "מטוס תקיפה משותף" הידוע בראשי התיבות JSF (תוכנית Joint Strike Fighter).
לאחר ההפסד
בשנת 2005, הועבר מטוס הבואינג X-32 למוזיאון הלאומי של חיל האוויר האמריקאי בדייטון, אוהיו. במהלך שהותו במוזיאון התדרדר מצבו מאוד. הוא נמצא באחד ממוסכי המטוסים במתקן שיחזור יחד עם מטוס ה-YF-23 (האלמנה השחורה). שני המטוסים ישוקמו, ויהיו בהאנגר המוזיאון למטוסים ניסיוניים.
היאבקות
היאבקות היא אחת מצורות הלחימה העתיקות ביותר, והתייחסות אליה ניתן למצוא כבר באיליאדה המתרחשת בשנה העשירית של מלחמת טרויה. במיתולוגיה היוונית מתוארים איאס ואודיסאוס מתאבקים זה בזה. אלמנטים של היאבקות ניתן למצוא בפאנקרטיון, אמנות לחימה שהתקיימה במשחקים האולימפיים ביוון העתיקה במשך כאלף שנים.
ועדת מירון
רקע
בליל ל"ג בעומר (י"ח באייר) התשפ"א (30 באפריל 2021) אירע אסון תדחוקת קהל בהילולת רבי שמעון בר יוחאי בהר מירון. באסון נהרגו 45 בני אדם.
הודעות אזהרה לפי סעיף 15 לחוק ועדות חקירה, תשכ"ט-1968
לאישים המוזהרים עמדה זכות להעיד פעם נוספת בפני הוועדה, וכן להסתייע בעורך דין, ולהביא עדים מטעמם או ראיות חדשות באישור הוועדה. הדו"ח הסופי של הוועדה עלול לכלול המלצות אישיות ביחס למוזהרים.
גדעון בן-ישראל
במגזר הפרטי
בשנת 1960 קיבל תואר בוגר במשפטים מבית הספר הגבוה למשפט וכלכלה ובשנת 1962 קיבל רישיון לעריכת דין. בשנים 1962–1969 ניהל משרד עורכי דין עצמאי בבאר שבע (כולל שני סניפים), שהתמחה בתחומי המשפט האזרחי, דיני עבודה וביטחון סוציאלי, דיני נזיקין, דיני חברות ודיני חוזים. בתחילת תקופה זו כיהן כחבר הכנסת במקביל לפעילותו כעורך דין, מצב שהיה מותר באותה עת.
פעילותו למען הגמלאים
משנת 1996 הקדיש את כל זמנו למען קידומם ורווחתם של האזרחים הוותיקים והגמלאים, ושימש בהתנדבות יו"ר הסתדרות הגמלאים. במסגרת זו גייס מערכת שלמה של פעילים, הפזורה על פני כל ישראל. יחד עם פעילים מתנדבים אלה קידם את האינטרסים של בני הגיל השלישי גם במישור הפרטני באמצעות דאגה אישית לפרט, וגם במישור הקבוצתי על דרך של חיזוק וביסוס מעמד האזרחים הוותיקים. פעל לשכנע את חברי הכנסת שלא לתת ידם לגזרות כלכליות, שניסתה הממשלה להטיל על ציבור הגמלאים והאזרחים הוותיקים, ולתמוך ביוזמות חקיקה שהעלה בפניהם. בכך נכללים חוק האזרחים הוותיקים והניסיונות לכרסם בו שהוא הצליח לסכל; מלחמה בפגיעה בקצבת הזקנה מאז 2001. לא עלה בידו לסכל גזרות אלה לחלוטין אלא רק לצמצמן במעט או לבטל בשלב מאוחר יותר את חלקן. ניהול המאבק האמור כרוך בנסיעות מרובות לירושלים ולסניפי הסתדרות הגמלאים הפזורים על פני כל ישראל. הוא עשה זאת ללא רכב צמוד אלא בתחבורה ציבורית.
משפחתו
נישא בשנת 1955 לרות לבית נאמן, לימים פרופסור למשפטים וכלת פרס ישראל. לזוג שתי בנות, מרית וסביון.
פוליטיקה מינית
פוליטיקה מינית (באנגלית: Sexual Politics) הוא ספר משנת 1970 מאת קייט מילט, פמיניסטית רדיקלית אמריקאית מהגל השני של הפמיניזם של שנות השבעים. הספר נחשב לקלאסיקה של הספרות הפמיניסטית, ולאבן דרך בהתפתחות התאוריה הפמיניסטית.
ביקורת וקבלה
אף על פי שחטיבת הספרות הפופולרית של הוצאת דבלדיי החליטה לא להוציא מהדורה חדשה לספר כאשר הוא באופן זמני הורד מן הדפוס, הם הכריזו על הספר כאחד מעשרה הספרים החשובים שהם הוציאו לדפוס במשך מאה שנות קיומם, וכללו את הספר באנתולוגיית ציון המאה של הדפוס.
עיר נסיך ז'ינגז'יאנג
היסטוריה
מאז בנייתו, באתר זה התגוררו 14 נסיכים מ-12 דורות בתקופת שושלת מינג. סון יאט-סן - הנשיא הראשון של הרפובליקה הסינית (1912–1949), התגורר במקום בשנת 1921.
נרדין סרוג'י
אמנות
בתערוכת היחיד שלה בבית הגפן בחיפה (2019) היא ערכה סדרה של פעולות במרחב הגלריה, שחשפו את ההיסטוריה של הבניין, שאלו שאלות על ההווה ואתגרו את חומריות המקום, זאת דרך הסרת אריחים מרצפת הגלריה, וגלגולם כסליל שמגלה את השכבות שהיו שם קודם, קילוף שכבות טיח עד שחשפה את קיר הבניין המקורי ושכפול שני חצאי עמודים בחלל התצוגה.
בית תפילה ישראלי
מקורות השראה
כך, בפתח כל מהדורות סידורי התפילה של בית תפילה ישראלי, מופיע ציטוט ממכתב שח.נ. ביאליק כתב לדוד אומנסקי מקיבוץ גניגר במרץ 1930:
דניס דוגן
קריירה
בשנת 2020 ביים את הקומדיה "אהבות, חתונות ואסונות אחרים", על פי תסריט של לארי מילר, בהשתתפותם של דיאן קיטון, ג'רמי איירונס, מגי גרייס וג'סי מקרטני.
קרלוס ביאנצ'י
קריירה כמאמן
כמאמן זכה ביאנצ'י ב-7 אליפויות וב-8 תארים בינלאומיים:
מרים רות
קורות חיים
בשנת 1978 זכתה בפרס אסתר רבינוביץ' על תרומתה לספרות הילדים. ב-1990 זכתה רות בפרס זאב על מפעל חיים, ובאותה השנה השיאה משואה בטקס הדלקת המשואות ביום העצמאות. בשנת 1998 זכתה בפרס "אות החיוך" של יוניצ"ף על ספרה "מעשה בחמישה בלונים". בשנת 2002 הוכרזה ככלת פרס ביאליק לספרות. בשנת 1978 הייתה חברה בוועדת השופטים של פרס ישראל לספרות ילדים.
בתאל דלויה
ביוגרפיה
בין השנים 2013 עד 2018 עבדה כאשת מכירות בחברות שונות שהמובילה שבהן היא חברת הפרסום והשילוט "רפיד ויז'ן" השייכת להכשרת הישוב.
בתיאטרון
בין 2013 ל-2014, שיחקה בהצגה "התפקיד הראשי" של תיאטרון אורנה פורת בבימוי גיל צ'רנוביץ.
וילהלם גרנר
ביוגרפיה
וילהלם גרנר נולד ב-22 בנובמבר 1867 בוירטמברג, ולמד בגימנסיה באולם ובלודוויגסבורג. בשנת 1884 התגייס לצבא וירטמברג. בשנים 1893–1896 למד בהאקדמיה הצבאית הפרוסית, ממנה סיים בהצטיינות.
גזפונד
פעילויות
הקרן מציעה שירותי ביטוח פנסיוני. עתודות הפנסיה של הקרן ליום 30 בספטמבר 2014 הסתכמו ב-323 מיליארד רובל.
אביגדור לבונטין
ביוגרפיה
נולד בתל אביב, בנם של ד"ר משולם ליבונטין (בנו של זלמן דוד ליבונטין ואחיינו של יחיאל יוסף ליבונטין) וג'ניה לבית דונביץ. למד בגימנסיה הרצליה, ולאחר מכן בבית הספר הגבוה למשפט ולכלכלה. התמחה בערבית ובתרבות האסלאם במצרים. בשנות ה-40 למד משפטים באוניברסיטת לונדון, ואת הדוקטורט עשה באוניברסיטת הרווארד שבארצות הברית (1954).
עזרא ריבליס
ביוגרפיה
לאחר מלחמת ששת הימים ביקר בחריפות את ברית המועצות על עמידתו לצד אויבי ישראל וטען שעל מפ"ם להתנתק מהגוש הקומוניסטי.
הפארק הלאומי דורמיטור
הפארק הלאומי דורמיטור (סרבית  Национални парк Дурмитор; Nacionalni park Durmitor) הוא אחד מארבעה פארקים לאומיים במונטנגרו, והוא שוכן בצפון-מערבה של המדינה. הפארק קרוי על שמו של רכס הרים בשם זה באלפים הדינרים, וייתכן שמקור שמו הוא במילה הרומאנית המזרחית שמשמעותה "ישן" או בצירוף המילים הקלטי "הר עם מים".
מכליס
מכליס הוא שם משפחה.
דראגומירשט (מחוז מרמורש)
הקהילה היהודית
כ-50 מיהודי הכפר חזרו למקום לאחר השואה, אולם זמן קצר אחר כך, עזבו את הכפר כולם ורובם עלו לישראל.
סלקטיביזם
ביקורת על סלקטיביזם
בריאן דאנינג, בפודקאסט שלו מ-2014 "סלקטיביזם: להעלות מודעות", טוען כי פעולות באינטרנט שסלקטיביזם מזוהה עמן הן בזבוז של זמן, והן דרך "לגנוב מיליוני דולרים מפעילי כורסה שמשוכנעים שיש לתרום כסף אמיתי למה שנאמר להם שהוא בגדר מטרה מועילה." הוא טען כי רב הקמפיינים הסלקטיביסטיים "מבוססים על מידע שגוי, מדע שגוי והם לעיתים מתיחות."
צדקה כתוצר לוואי של רכישת מוצרים
סלקטיביסטים עשויים לרכוש מוצר מחברה כיוון שיש לה היסטוריה של תרומת כספים לצדקה, כדרך לתמוך במטרה. לדוגמה, סלקטיביסט יכול לקנות גלידת בן אנד ג'ריס מכיוון שמייסדיה השקיעו כספים בילדי האומה, או, לחלופין, קידמו נושאים חברתיים וסביבתיים.
ברזרק
ברזרק (ביפנית: ベルセルク) היא סדרת מאנגה ואנימה מז'אנר פנטזיית אפלה אשר נוצרה על ידי המאנגקה קנטארו מיורה. הסדרה הופיעה לראשונה ב־1988, והתפרסמה באופן רציף משנת 1990 ועד מותו של קנטארו בשנת 2021.
הסדרה, שזירת ההתרחשות שלה מעוצבת בהשראת אירופה של ימי הביניים, מתמקדת בחייו של הלוחם הנודד גאטס וביחסיו עם גריפית', מנהיג כנופיית שכירי החרב "להקת הנצים", וסגניתו של גריפית' קסקה. העלילה נעה סביב מסעו של גאטס ובפגישותיו עם בני-ברית ואויבים חדשים, תוך כדי תחילת השתנותו של העולם המוכר עקב אירועים על־טבעיים.
עלילת המאנגה
העלילה עוקבת אחר חייו של אדם בשם גאטס, מילדותו ועד הפיכתו ללוחם נודד הידוע בכינוי "הלוחם השחור". חייו נעים סביב שתי דמויות עיקריות: גריפית', בן בריתו במשך תקופה מסוימת ולאחר מכן יריבו המושבע; וקסקה, אישה שעימה נוצר עם הזמן קשר רומנטי. שתי הדמויות הללו מלוות את גאטס לאורך חייו בצורות שונות, ודמויות רבות נוספות מצטרפות אליו לפרק זמן מסוים או רואות בו כאויב.
סאגת תור הזהב
גאטס עוזב את הכנופיה לאחר שזו מביאה לסיום המלחמה, בטענה כי הוא רוצה ללכת בעקבות חלום משלו. גריפית' נכשל בניסיונותיו למנוע זאת ושוקע בדיכאון כפי שמעולם לא חווה. הוא מפתה את שרלוט ועקב כך מוכרז כפושע ונכלא בצינוק, בעוד שאר הכנופיה נאלצת לרדת למחתרת ונרדפת על ידי החוק. גאטס שומע על כך לאחר שנה וחובר ללהקת הנצים מחדש במטרה להציל את חברו. באותה עת מתפתח קשר רומנטי של ממש בינו לבין קסקה. הנצים מצליחים, לאחר מאמצים ואבדות רבות, לחלץ את גריפית' מצינוק העינויים, וכעת הוא אילם, נכה ומשותק בכל גופו. הוא כבר לא יכול להנהיג את הכנופיה.
סאגת ההרשעה
(אמצע כרך 14 עד כרך 22)
סאגת נץ המילניה
סאגה זו עוקבת אחר השתנותו של העולם בעקבות שיבתו כבן אדם של גריפית' הידוע מעתה בתור "הנץ הלבן". הוא פוגש את גאטס וקסקה על האנדרטה שריקט הקים לזכר להקת הנצים הישנה. גריפית' טוען שחזר כדי להמשיך במסעו לרכוש לו ארץ משלו ומרוצה מכך שהוא אינו חש חרטה ומכך שאינו מרגיש דבר כלפי גאטס; אולם גריפית' בוחר לא להרוג את גאטס באותו מפגש ואף מציל את קסקה מתאונה. לאחר מכן תוהה גריפית' אם רגשותיו של התינוק שמגופו הוא התפתח הם שמניעים אותו. מכיוון שבית המכסה של גאטס וקסקה נהרס במהלך הקרב של גאטס כנגד זוד, פאק מעלה פתרון אחר בפני גאטס: לנדוד עם קסקה לאי השדונים, מולדתו של פאק, הנמצא בים הדרומי. שם יוכלו גאטס וקסקה להיות בטוחים משדים; בהמשך נודע להם מפי אביר הגולגולת כי מלך השדונים עשוי לרפא את קסקה מאי השפיות שאחזה בה לאחר ליקוי החמה. השלושה יוצאים למסע. בהמשך מתעקש להצטרף אליהם איסידרו כדי ללמוד מגאטס להילחם ופרנז מבקשת ממנו להצטרף כדי שתוכל ללמוד עוד על העולם, יחד עם סרפיקו. גאטס, שמעולם לא הרשה לאף אחד ללוות אותו מלבד פאק, מסכים כי השלושה יצטרפו בתקווה שיוכלו לעזור לו לשמור על קסקה שאינה בוטחת בו. בהמשך מצטרפות אליהם ילדה־מכשפה בשם שירקה וחברתה השדונת אברלה, וזאת בשל משימה שלשם ביצועה עליהם לשתף פעולה.
אדוניתה של שירקה, מכשפה עתיקה הקרובה לאביר הגולגולת, מציידת את גאטס וחבריו בשלל כלי נשק ואביזרים קסומים להמשך מסעם כשהבולט מביניהם הוא "שריון הברזרק" המוענק לגאטס. השריון מעצים את כוחו בעת הקרב אך גם גורם לו לפציעות מאסיביות לאחריו וגרוע מכך – הוא גורם להתעצמות הצד הייצרי והחייתי שבו (שבתודעתו מגולם על ידי זאב חשוך) עד כדי כך שהוא מפסיק להבדיל בין אויב לבעל־ברית. המכשפה אף מעניקה לגאטס ולקסקה קמיעות להרחקת שדים כדי שיוכלו להגיע לאי השדונים. החבורה מתמודדת עם קשיים רבים בדרכם לנמל, וביניהם חוסר האמון של סרפיקו בגאטס; מתקפות כבדות של שדים מדי לילה; אובדן השליטה של גאטס על יצרו המפלצתי בעקבות השימוש בשריון; וניסיונות מצד משפחתה של פארנז להחזיר אותה לביתה. לבסוף מצליחים כולם לעלות על ספינה לים הדרומי ועימם מספר בעלי ברית חדשים: רודריק, בעל הספינה וארוסה החדש של פארנז – שידוף שארגן לה אחיה בתמורה להפלגה; מאגניפיקו האח מתלווה גם הוא להפלגה; האביר אזאן מאבירי שרשראות הברזל הקדושות חובר אליהם בשנית לאחר שנושל מתפקידו וכעת מוטל עליו לנקות את הסיפון ולאמן בחרב את איסידרו הצעיר. החבורה נוטשת את מידלאנד בעיצומו של קרב בין כוחותיו של גריפית' וצבא הקושאנים, וגאטס אף מספיק לראות בחטף את דמותו של גריפית' במרחק, מעבר לעיר, בטרם מפליגה ספינתם לכיוון הים הפתוח.
סאגת פנטזיה
שירקה ופרנז מצליחות לשקם את כל רסיסי העבר של קאסקה וקאסקה חוזרת לעצמה. היא מודעת לכל מה שאירע כאשר מצבה הנפשי היה פגוע ומוכירה תודה לכל מי שסייע לה כאשר הייתה נתונה במצב זה, אך הטראומה משתלטת עלייה כאשר היא פונה לדבר עם גאטס והיא מתעלפת בכל פעם שהיא נזכרת באירועי העבר. שירקה ופרנז הולכות לשיעור קוסמות בממלכת האלפים ושתיהן מציגות כישורים מרשימים מאוד כאשר מאחר שהן אין נדרשות למעגל כישוף על מנת לבצע כשפים. הדבר מפתיע את קוסמות הממלכה. בינתיים, גאטס המתוסכל פוגש את אביר הגולגולת וביחד הם הולכים לפגוש את האנאר, גמד בעל כישורי נפחות ואמנות, שהכין גם את שריון הברזרק וגם את שריונו של אביר הגולגולת. מכשפה בשם מורדה, מראה לשירקה כיצד לעוף ולשלוט על מטאטא מרחף. הן מבחינות בגאטס ואביר הגולגולת בדרכם להאנאר ומחליטות לעקוב אחריהם. במפגשם עם האנאר, האנאר נוקש עם פטיש על שריון הברזרק של גאטס והדבר גורם לגאטס לאבד שליטה על עצמו והשריון משתלט עליו. במצב זה גאטס רואה את עברו של משתמש השריון הקודם, אביר הגולגולת, אירועים הדומים לעברו של גאטס, למשל: הופעתם של חברי יד האלוהים והקרבתם של אנשים היקרים לו. גאטס מזדהה עם מראות אלו וכמעט מאבד שליטה לחלוטין. ברגע האחרון מזנקת שירקה ומחלצת את גאטס. היא עוזרת לו לחזור למצבו הרגיל ולהתגבר על הרגשות העזים של השריון.
שנת REM
יצירתיות
שנת REM עוזרת לתהליך היצירתיות יותר מאשר שנת NREM ומאפשרת להרכיב אלמנטים דומים למעורבים שימושיים או עונים על דרישה כלשהי.
הפיגוע במסגד קונדוז
נפגעים
הערכה ראשונית של מסייעי האו"ם באפגניסטן מאמינה כי מעל ל-100 בני אדם נרצחו. בית החולים המחוזי קונדוז דיווחו על 35 מקרי מוות ויותר מ-50 פצועים. ארגון רופאים ללא גבולות דיווח כי יש עשרות הרוגים. על פי גורם רשמי בטליבאן, היו 100 קורבנות לפיגוע ורובם מתים. מניין ההרוגים הרשמי אשר סיפקה סוכנות הידיעות הצרפתית עמדה על כ-46 הרוגים ו-143 פצועים.
פראיה (חבל ארץ)
היסטוריה
גבולה הצפוני של פראיה היה כשליש הדרך מהכנרת לים המלח, ובשליש קו החוף המזרחי של ים המלח הסתיים גבולה הדרומי. גבולה המערבי השיק לירדן, והמזרחי היה מספר קילומטרים מזרחה ממנו. בנוסף פראיה שכנה בסמוך לנחלים ארנון וירמוך. יוסף בן מתתיהו מספר כי ארץ פראיה גדולה יותר בשטחה מהגליל:
מסדר גיזת הזהב
המסדר עד הפיצול
ייחודו של המסדר מכל שאר המסדרים בא לידי ביטוי בזכויות המיוחדות לו. המלך התייעץ עם אביריו בהחלטות גורליות, כולל יציאה למלחמה. האבירים התחייבו לפתור סכסוכים בינם לבין עצמם במסגרת המסדר. בכל כינוס של המסדר נסקרו מעשיהם של האבירים בתקופה שחלפה והוטלו עונשים על התנהגות בלתי הולמת, גם המלך עצמו לא היה פטור מהליך זה. מעשי גבורה ואבירות, מאידך, זכו לתיעוד מפורט מאת הכרוניקנים. היה ביכולתם של חברי המסדר לבקש להישפט על ידי עמיתיהם למסדר במקרי האשמתם באשמות בגידה או כפירה. אם עמד אביר למשפט, לא נעצר בטרם ניתן לו פסק דין, אלא היה נתון במשמרתם המכובדת של עמיתיו למסדר. מאסרו של אביר היה חייב בחתימתם של שישה מעמיתיו על מנת לקבל תוקף חוקי. על האבירים, פרט למלך, נאסר להיות חברים בשום מסדר אחר.
אלן רנה
המשך פעילותו
בשנת 1993 זכה שוב בתהילה עם הסרט 'מעשנת/לא מעשנת' על פי מחזהו של הבריטי אלן אייקבורן. בשנת 2006 יצא לאקרנים סרטו "לבבות", גם הוא על פי מחזה של אייקבורן. ב-2012, בגיל 90, ביים את הסרט "עוד לא ראיתם כלום".
המרד באסטוריאס
רקע
בבחירות בשנת 1933, בעקבות החרמת הבחירות על ידי האנרכיסטים, זכתה הקונפדרציה הספרדית של הימין האוטונומי (Confederación Española de Derechas Autónomas) שנקראה CEDA, בהנהגתו של חיל רובלס, במספר הקולות הגדול ביותר ושנייה לה הייתה המפלגה הרדיקלית הרפובליקנית, בהנהגתו של אלחנדרו לרו. על מנת שלא לערער את המצב הפוליטי העדין בספרד במינוי ממשלה קיצונית ימנית, תפקיד הרכבת הממשלה הוטל על נציג המפלגה הרדיקלית (אשר לא כשמה הייתה מתונה יותר מה CEDA). ממשלת קואליציה בתמיכת ה-CEDA הוקמה בתחילה על ידי לרו ולאחר שממשלתו נפלה הוקמה ממשלה אחרת על ידי ריקרדו סמפר. לאחר שממשלה זו נפלה בעקבות איבוד התמיכה של ה-CEDA, נקרא לרו לשוב ולהקים ממשלה, והפעם צירף לממשלתו שלושה נציגים של ה-CEDA.
קופיקו במשטרה (סדרת טלוויזיה)
קופיקו במשטרה היא סדרת טלוויזיה ישראלית לילדים המהווה ספין אןף לסדרה "קופיקו". הסדרה ששודרה בין ה-1 באוגוסט עד ה-14 באוגוסט 2018 בערוץ ג'וניור. הסדרה הופקה על ידי משטרת ישראל במטרה להציג את המשטרה באור חיובי.
קים (רומן)
עיבודים
בשנת 1950 יצא סרט קולנוע בכיכובו של ארול פלין.
בשנת 1998 דורג קים במקום ה-77 ברשימת 100 הספרים הטובים ביותר באנגלית של חברת ההוצאה לאור מודרן לייברארי.
בנסון (סדרת טלוויזיה)
בנסון (באנגלית: Benson) היא קומדיית מצבים טלוויזיונית אמריקאית ששודרה במקור ברשת ABC בשנים 1979–1986. הדמות הראשית בסדרה, שגולמה על ידי רוברט גיום, היא בנסון דובואה, מנהל משק הבית של המושל יוג'ין גטלינג, שדמותו גולמה על ידי. הסדרה מתמקדת בעימותים ובמערכות היחסים בבית המושל, כשבנסון השמיע בדרך כלל את קולו העוקצני של ההיגיון. במהלך הסדרה גילמו תפקידי משנה השחקנים אינגה סוונסון, מיסי גולד,, אית'ן פיליפס ורנה אוברז'ונואה.
דגם להרכבה
דגם להרכבה (נקרא גם "Scale Model", דגם בקנה מידה) הוא דגם בקנה מידה מוקטן, לרוב של כלי רכב כגון מטוס או טנק, שאותו על החובב להרכיב בעצמו לפי הוראות. הדגמים נבדלים זה מזה בסוג החומרים ובשיטות ההרכבה. רוב הדגמים להרכבה באים בקיט מוכן הכולל חלקים, הוראות הרכבה, ציור של הכלי כאשר הוא שלם, מדבקות עם סימול טקטי ולעיתים קרובות גם דבק. הדגמים הנפוצים להרכבה הם דגמים של כלי רכב צבאיים כגון מטוסי קרב, טנקים ורכב קרבי משוריין ועשויים מפלסטיק או שרף, המורכבים אחד לשני באמצעות דבק ייעודי המבוסס בעיקר על אצטון. סוג אחר של דגמים הוא דגמים להרכבה מנייר או קרטון. בנוסף, יש חובבים ואנשי מקצוע הבונים דגמים מאפס ("Built from scratch") ולא מסתמכים על קיט מוכן. בוני דגמים רבים חברים במועדונים, שבנוסף לסקירת מוצרים ושיתוף בידע וטיפים, עורכים מפגשים, תצוגות ותחרויות בין בוני הדגמים, בהם הם מציגים לראווה את מיטב הדגמים שבנו.
כיפת מדריד
הכיפה מתנשאת מעל קרחון קריין שמצפון-מערב לה, ומעל קרחון פלאסק שמדרום לה.
דניאל פסארלה
דניאל אלברטו פסארלה (בספרדית: Daniel Passarella; נולד ב-25 במאי 1953 בצ'קבוקו שבמחוז בואנוס איירס, ארגנטינה) הוא כדורגלן ומאמן עבר ארגנטינאי.
קריירת אימון
לאחר מכן אימן פסארלה את נבחרת אורוגוואי (1999 - 2001), קבוצת פארמה האיטלקית (1999, פוטר לאחר תקופה קצרה), מונטריי המקסיקנית (2002 - 2004) וקורינתיאנס הברזילאית (2005, פוטר בשל מחלוקת עם ראשי המועדון). הוא חזר לאמן את ריבר פלייט בקיץ 2006 אך אחרי שנכשל בניסיונו להחזיר את ריבר פלייט לצמרת הליגה, התפטר מתפקידו בדצמבר 2007 ובמקומו התמנה דייגו סימאונה.
דליפת הנפט בשמורת עברונה
הדליפה
אדי הנפט שזרם יצרו מפגע ריח חזק. בירדן דווח כי עשרות תושבים פונו לבתי חולים בשל קוצר נשימה. כמו כן, נוצר חשש לפגיעה בצבאים החיים בשמורה ובעופות דורסים וכן לזרימת הנפט למפרץ אילת במקרה של שיטפונות חורף בשמורה.
על פי הערכה יארך שיקום השמורה חודשים רבים ואולי אף שנים. המשטרה הירוקה ורשות הטבע והגנים החלו לחקור את נסיבות דליפת הנפט ולאמוד את הנזק שנגרם לחי ולצומח באזור. נמצא כי 430 עצי שיטה נפגעו מהזיהום.
ליטל קיימן
כלכלה
כיום עיקר כלכלת האי מבוססת על תיירות. האי ידוע באתרי הצלילה הסמוכים אליו.
אבישי אייל
ביוגרפיה
בשנת 1972 הקים בירושלים את "סדנת התחריט של אבישי אייל" שפעלה עד 1976. הוא היה חבר קבוצת האמנים "רגע", בעלי גלריה רגע בתל אביב. משנת 1977 מלמד אבישי בחוג לאמנות יצירה באוניברסיטת חיפה. הוא כיהן פעמיים כראש החוג (1981–1984, 1991-1994). בין תפקידיו שימש כאוצר הגלריה לאמנות של אוניברסיטת חיפה בין השנים 200–2004.
הדפס
הדפסיו הראשונים של אייל נעשו במהלך 1969 בזמן שהותו בלונדון. על פי סורין הלר, הם מצביעים על השפעה של אמנים ישראליים כיגאל תומרקין ואורי ליפשיץ שהיו בשיא הפופולריות שלהם בארץ באותן שנים. אך החל מ-1970 ניתן למצוא אצל אייל זיקה לאמני הפופ הבריטיים של שנות ה-70, כאשר הבולט שבהם הוא רון קיטאי, אמן אמריקאי יהודי שהתגורר רוב חייב באנגליה ושילב ביצירותיו דימויים מצולמים עם דימויים פיגורטיביים מצוירים והרבה לבטא בהן ציטוטים היסטוריים וספרותיים יחד עם ביקורת פוליטית. אמן נוסף שהשפיע על אייל באותה תקופה, בעיקר מהפן המושגי, הוא האמן בני אפרת שחי באותה תקופה בלונדון ואייל שימש כעוזרו במשך שנתיים, במקביל ללימודיו.
נועה לסרי
ביוגרפיה
באליפות ישראל בסירת 470 היא זכתה במקום השני יחד עם טל שדה.
אורבנוס השמיני
פעילות מדינית וצבאית
ב-1638 הגן על המיסיון הישועי בדרום אמריקה, כגוף המיסיונרי המועדף על הכס הקדוש, ותמך בשיטת יישובם של הילידים ביישובי המיסיון הישועי, מבלי לשעבדם. עם זאת, סיים את המונופול המיסיונרי של הישועים בסין וביפן, והתיר לגופים נוספים להיכנס לארצות אלה בתמיכתו.
יחסיו עם גלילאו
פחות משנה לאחר היבחרו, זימן אורבנוס את המדען גלילאו גליליי לארמונו. גליליי הוזהר ב-1616 על ידי הקרדינל רוברטו בלרמינו שלא להחזיק ולא להגן על התאוריה ההליוצנטרית של קופרניקוס והצהיר שיקבל על עצמו את האיסור.
בילה אוגוסט
בילה אוגוסט (בדנית: Bille August; נולד ב-9 בנובמבר 1948 בברדה, דנמרק), הוא במאי קולנוע וטלוויזיה, תסריטאי וצלם קולנוע דני, חי לרוב בבריטניה ובדנמרק.
חייו הפרטיים
לבילה אוגוסט נולדו שמונה ילדים מכמה מערכות נישואים. בשנים 1991–1997 היה נשוי לשחקנית פרנילה אוגוסט, והיא ילדה לו שלוש בנות. כיום הוא נשוי לשחקנית שרה מריה מאלתה. אחד מילדיו הוא התסריטאי אנדרס אוגוסט.
יאן קולר
קריירה
קולר, המתנשא לגובה של 2.02 מטר, היה אחד מהשחקנים הגבוהים הטובים ביותר באירופה. הוא התחיל את אימוני הכדורגל שלו בעמדת השוער אבל כאשר החל לשחק כדורגל מקצועני הוא עבר הסבה לעמדת החלוץ, שבה שיחק עד תום הקריירה. למרות זאת, בעונת אימוניו כשוער פעלו לטובת קבוצתו, כאשר במהלך משחק הבונדסליגה שבין בורוסיה דורטמונד לבאיירן מינכן הורחק השוער הראשון של דורטמונד, ינס להמן, באמצע המחצית השנייה. קולר נכנס לשער, אחרי שהוא כבר הספיק להבקיע שער במחצית הראשונה. הוא אפילו הצליח לשמור על השער נקי עד סיום המשחק, אחרי שהציל כדורים רבים והזדמנויות רבות שנבעטו לעבר שערו בידי שחקני באיירן, ובנוסף לכל, הוא זכה בתואר שוער השבוע בליגה. דורטמונד, למרות הכל, הפסידה בסיומו של אותו משחק.
Championships
Championships קיבל ביקורות חיוביות ממבקרי המוזיקה והגיע היישר אל המקום הראשון במצעד הבילבורד 200, ומכר 229,000 יחידות שקולות לאלבום בשבוע הראשון.
מק דויד
היסטוריה
הרשת הוקמה בשנת 1978 על ידי שותפים ישראלים כרשת המתמחה בהגשת המבורגרים. מקור השם הוא בשמו של אחד השותפים, דוד. הסניף הראשון הוקם בפינת הרחובות פרישמן-דיזנגוף בתל אביב. הסניף השני הוקם במרכז הכרמל שבחיפה. בשנת 1979 נתבעה הרשת על ידי מקדונלד'ס העולמית בטענה לשימוש בשם דומה לשלה.
בשנת 1989 מנתה הרשת בשיאה 28 סניפים ברחבי ישראל. הסניף הצפוני פעל בקריית שמונה והדרומי באילת.
דיוויזיית הצנחנים הרביעית (ורמאכט)
היסטוריה
כוחות הבריגדה היהודית, שנטלו חלק במתקפת האביב תחת פיקוד הקורפוס העשירי בצבא הבריטי, נלחמו, בין היתר, מול דיוויזיית הצנחנים הרביעית הגרמנית.
נשימה (שיר של שירי מימון)
וידאו קליפ
הווידאו קליפ המלא שיצא עבור השיר, בוים על ידי קובי פלשמן והועלה לערוץ היוטיוב של שירי מימון ב-13 במרץ 2019. בקליפ ניתן לראות את מימון שרה את מילות השיר כאשר לצידה רקדני ליווי.
מין (טקסונומיה)
אבולוציית פיצול המינים
פיצול הדרגתי של מין אחד לשני מינים, לאחר שאוכלוסיית המין התפצלה לשתי אוכלוסיות שונות, הוא קל יותר להסבר אבולוציוני. במקרה בו חלק מהאוכלוסייה נודד למקום מרוחק ומייסד שם אוכלוסייה אחרת, הברירה הטבעית בנישה האקולוגית החדשה יכולה לגרום אט-אט לשינויים אצל האוכלוסייה שהיגרה אליה עד ששינויים אלה לא יאפשרו לבני שתי האוכלוסיות להעמיד צאצאים יחדיו. לדוגמה, אם בנישה החדשה תפעל ברירה טבעית לטובת ממדי גוף שונים בהרבה מזה שבנישה המקורית, תושבי שתי הנישות יהיו מדור לדור שונים בממדי גופם עד שלא יוכלו לקיים יותר מגע מיני.
מחקרים שבוצעו בשנים 2017–2020 הראו שמקרים רבים תת-מין הוא התחלה של התפתחות אבולוציונית חדשה עבור מינים - זאת בקרב עופות ויונקים מעופפים וימיים. בקרב יונקים יבשתיים התמיינו זו מורכבת יותר, כנראה בגלל השפעתם של מחסומים יבשתיים טבעיים כמו הרים ונהרות, שתוחמים באופן מובהק יותר את סביבת המחיה של מינים יבשתיים.
התזמורת הסימפונית של שיקגו
תולדות התזמורת
יש גם "מנצחים אורחים ראשיים" נבחרים, קרלו מריה ג'וליני בסוף שנות ה-60' וראשית ה-70', וקלאודיו אבאדו, שהחליף את ג'וליני במשרה זו. מאז שנת 1995 פייר בולז הוא מנצח אורח ראשי.
ואלי (תואר שלטוני)
וָאלִי (בערבית: وَالِي (وَالٍ); בטורקית: Vali) מילה שמשמעותה מושל או נציב.
מצודת החקרא
היסטוריה
המצודה נבנתה במקום השולט על מבואות בית המקדש, הר הבית וסביבתו ואנטיוכוס הושיב בו חיל מצב סלאוקי שאבטח את השליטה הסלאוקית בירושלים. אף על פי שספר מקבים מתאר את מיקומה של החקרא כחולש על אזור עליית היהודים לבית המקדש ואת היותה מבוצרת, אין בו אזכור לכך שהחקרא הייתה גבוהה מבית המקדש. יוסף בן מתתיהו, לעומת זאת, מציין כי המצודה נבנתה בעיר התחתונה, שעמדה על הגבעה שנקראה "חקרא", אך מדגיש כי "היא הייתה רמה ונישאה על פני בית המקדש" וזאת בשל העובדה שנבנתה על הר. מדבריו על כך ש"החקרא עמדה מעל לבית המקדש", כמו גם מתיאורו את ניקנור "יורד מן החקרא אל בית המקדש" והכהנים יוצאים לקראתו, ניתן ללמוד שלדעתו של יוסף החקרא לא רק שהייתה גבוהה מבית המקדש, אלא גם סמוכה אליו מאד.
יונתן (160–143 לפנה"ס)
לאחר מותו של יהודה המכבי בקרב אלעשה (160 לפנה"ס), ירש את ההנהגה אחיו הצעיר, יונתן הוופסי. לאחר שכשל בניסיונו לחסל את יונתן, נסוג בקכידס אל החקרא בירושלים. בתקופה זו בנה בקכידס מבצרים בארץ יהודה ושם בהם חילות מצב כדי "להצר לישראל". בין מבצרים אלה הייתה גם החקרא, אותה חיזק, שם בה מחסני מזון, הכניס בה צבא וכלא בה את בניהם של "שרי הארץ" כבני-ערובה. מאוחר יותר, כאשר הציע דמטריוס הראשון ליונתן ברית כנגד אלכסנדר באלאס, העניק לו רישיון לאסוף צבא ונשק וציווה להשיב את בני הערובה הנמצאים בחקרא. כאשר הגיע יונתן לירושלים, השיבו לו אנשי החקרא את הבנים והוא מסר אותם להוריהם. יונתן התיישב בירושלים והחל להתבצר בה, מה שגרם לבריחת הנוכרים שישבו במבצרים לארצותיהם, מלבד אלה שבבית צור ולדעת יוספוס גם מלבד אלה שבחקרא של ירושלים, מאחר שרובם היו יהודים מתיוונים. במאמצו להתחרות בהצעת הברית הנגדית של אלכסנדר, שכללה גם את מינויו של יונתן לכהן גדול, בין התחייבויותיו של דמטריוס ליונתן הייתה גם נסיגה מן החקרא ומסירתה ליונתן. אולם ההבטחה לא קוימה. בשנת 153 לפנה"ס צר יונתן על החקרא, ומספר יהודים הודיעו על כך למלך דמטריוס השני, שכעס על כך וזימן את יונתן אליו לשיחה. יונתן נסע לפגוש אותו בעכו וציווה על אנשיו להמשיך בינתיים במצור. אלא שהפגישה הייתה מוצלחת ודמטריוס אשרר את הכהונה הגדולה של יונתן. יונתן ביקש מדמטריוס שיוציא את האנשים מן החקרא ומשאר המבצרים, "כי היו נלחמים בישראל", ודמטריוס הבטיח לעשות זאת "בזמן הנכון", לא לפני שיונתן ישלח לו כוח עזר נגד טריפון. בזמן המלחמה נגד דמטריוס, החליט יונתן לפתור את בעיית החקרא על ידי הפרדה: "להגביה את חומות ירושלים ולהקים רמה גדולה בין החקרא ובין העיר להבדילה מן העיר להיותה בודדה ולא יקנו ולא ימכרו". על פי יוספוס, יונתן בנה חומה "באמצעה של העיר", כדי "לסגור את העיר בפני המשמרות שבחקרא ולמנוע מהם בכך את שפע מזונותיהם".
שמעון (143–134 לפנה"ס)
לאחר ששבה את יונתן, פלש טריפון ליהודה, ושמעון התרסי, אחיו הגדול של יונתן ויורשו, אסף צבא לקראת עימות איתו. האנשים הנצורים בחקרא שלחו שליחים אל טריפון וביקשו שישלח אליהם מזון ויבוא אליהם במהרה דרך המדבר, אולם בשל שלג כבד באותו הלילה נבצר ממנו להתקדם והוא נאלץ לפנות אל הגלעד, אז גם הוציא להורג את יונתן (בשנת 143 לפנה"ס). לאחר כיבוש גזר, נכנעו גם המתבצרים במובלעת בירושלים: "והאנשים בחקרא בירושלים רעבו מאד, כי לא יכלו לצאת ולבוא אל הארץ לקנות ולמכור, ורבים מהם מתו ברעב". הנותרים במקום ביקשו להיכנע ושמעון הסכים לכך וגרש אותם מהמקום: "ויטהר את החקרא מן השיקוצים". ביום כ"ג באייר שנת 141 לפנה"ס בא אליה שמעון "בהלל ובכפות תמרים ובכנורות ובתופים ובנבלים ובזמירות ובשירים, כי הושמד אויב גדול מישראל". שמעון "קבע לעשות בכל שנה ושנה" את היום הזה יום חג. הוא ביצר את הר הבית "אשר ליד החקרא" וישב שם עם אנשיו. הוא שלט בחקרא ו"ביער את הטומאה ממנה".
בשנת 140 לפנה"ס, השנה השלישית לשלטונו של שמעון כנשיא וכהן גדול, נקבעו על עמודים בהר ציון לוחות נחושת ובהם מוזכרים כיבושי שמעון, הכוללים גם את גירוש יושבי החקרא:
בשנת 134 לפנה"ס, כאשר ערך אנטיוכוס השביעי מסע-עונשין בארץ יהודה, סירב לקבל משמעון כסף ועזרה צבאית כנגד טריפון ושלח אליו מסר על ידי מקורבו: "אתם שולטים ביפו ובגזר ובחקרא אשר בירושלים, ערי מלכותי, את גבולותיהן הפכתם לשממה... ועתה החזירו את הערים אשר תפשתם... ואם לא, נבוא להלחם בכם". על כך השיב לו שמעון: "לא ארץ נכריה לקחנו ולא על נכרים השתררנו, אלא על נחלת אבותינו אשר נכבשה בידי אויבינו באחת העתים בלי צדק. ואנחנו, כאשר הייתה לנו שעת כושר, השיבונו אלינו את נחלת אבותינו".
יצחק פונדק
מלחמת העצמאות
בנובמבר 1947 מונה למפקד גדוד 53 של החי"ש שבמלחמת העצמאות היה מגדודי חטיבת גבעתי. הקרב הראשון עליו פיקד כמג"ד היה פשיטה על הכפר פלוג'ה, במהלכה פוצץ הגדוד מספר בתים והרג כחמישים מאנשי הכנופיות. הוא פיקד על גזרת ניצנים נגד הפלישה המצרית. במחצית השנייה של המלחמה, החל מאוגוסט 1948, פיקד על חטיבה 9 (עודד) במבצע יואב, לפריצת הדרך לנגב, ובמבצע חירם לשחרור הגליל. ואחר כך מונה למפקד חטיבת עציוני.
ייאסו השני, קיסר אתיופיה
שלטונו
במשך מלכותו הגיעו לאתיופיה הפרנציסקני הצ'כי רמדיוס פרוטקי וחברו שניהם היו מאוד פופולרים באתיופיה בגלל המומחיות שלהם ברפואה אך משום שהיו קתולים הם אולצו לעזוב את אתיופיה בגלל ההתנכלויות של הכנסייה האורתודוקסית האתיופית האורתודוקסית לאחר כשנה.
כאשר האבונא קראסטודולס השלישי מת, לאתיופיה לא היה מספיק כסף לשלם לפאטריך אלכסנדריה שישלח אבונה חדש. אדוורד אלאנדורף כותב ששלטונו של ייאסו:
יחידת השוטרות
יחידת השוטרות הייתה יחידה משטרתית, שהוקמה במחוז תל אביב של משטרת ישראל, כדי להתגבר על בעיות התנועה בדרכי העיר. מקים היחידה היה מפקד המחוז, ניצב עמוס בן-גוריון, שחזר מביקור באנגליה, שם ראה שוטרות בריטיות בפעולה. בשנת 1960 החליט המפקח הכללי של משטרת ישראל, יוסף נחמיאס, לאמץ את הצעתו של בן-גוריון, ולהתחיל לגייס נשים לתפקידים מבצעיים. המניעים להחלטה היו הצורך בתוספת כוח-אדם למשטרה, כמו גם השאיפה לשפר את איכות המתגייסים אליה.
נחמיאס מינה את מפקח לאה גפני (אז לוי), שהייתה אז ראש לשכת ראש אגף המנהלה במשטרה, לגייס ולהכשיר את השוטרות הראשונות. בין נובמבר 1960 למרץ 1961, פיקדה גפני על קורס השוטרות המבצעי הראשון, שנערך בבית הספר הארציע של משטרת ישראל, ליד קריית אתא. את הקורס סיימו בהצלחה 24 בוגרות.
תוכנית הגרעין האיראנית
ההשלכות של הימצאות נשק גרעיני בידי איראן
ישנם פרשנים המעריכים כי אפסו הסיכויים לעצור את תוכנית הגרעין האיראנית. לאור זאת, עלו השערות שונות לגבי טיבו של העתיד שבו לאיראן יהיה נשק גרעיני.
תוכנית הגרעין האיראנית וישראל
גם פוליטיקאים ישראלים בכירים אחרים התבטאו בחריפות בנושא זה. ראש הממשלה בנימין נתניהו אף השווה פעמים רבות את הסכנה הנשקפת למערב מאיראן גרעינית, לסכנה שנשקפה מגרמניה הנאצית.
וייטנאמית
וייטנאמית (tiếng Việt), אשר הייתה ידועה גם תחת השם אנמזית בזמן השלטון הקולוניאלי הצרפתי, היא השפה הרשמית של וייטנאם. זוהי שפת האם של הוייטנאמים, המהווים 86% מאוכלוסיית וייטנאם, ושל מיליונים אחרים החיים מחוצה לה, בעיקר בארצות הברית. זוהי גם השפה השנייה של מיעוטים אתניים שונים החיים בווייטנאם.
יחסי בוסניה והרצגובינה–סין
יחסי בוסניה והרצגובינה–סין הם יחסי החוץ בין בוסניה והרצגובינה לבין הרפובליקה העממית של סין.
ליקוי החמה האשורי
הביטוי המשמש - שאמאש ("השמש") אקאלו ("כפוף", "מעוות", "עקום", "סתום") - התפרש כהתייחסות לליקוי חמה מאז הפענוח הראשון של כתב היתדות באמצע המאה ה-19. השם Bur-Sagale (ניתנו גם Bur-Saggile, Pur-Sagale או Par-Sagale) הוא שמו של פקיד הלימו בשנה זו.
תאריך זה התקבל באופן נרחב מאז; הזיהוי מבוסס גם על ידי תצפיות אסטרונומיות אחרות מאותה תקופה.
נישואים של זוגות מאותו המין בישראל
לפי החוק בישראל, נישואים נערכים על ידי רשויות הדת הרשמיות, לפי הדין הדתי של הדת אליה שייכים בני הזוג. ולפיכך אין אפשרות לנישואים של זוגות מאותו המין. עם זאת, בעקבות בג"ץ יוסי בן-ארי נגד מנהל מינהל האוכלוסין במשרד הפנים, משרד הפנים הישראלי מכיר בנישואים של זוגות מאותו המין שנערכו במדינה אחרת. בנוסף, בני זוג מאותו מין יכולים להיחשב לידועים בציבור, שמעמדם החוקי דומה לזה של זוגות נשואים.
עתירות לבתי המשפט
באוקטובר 2015 הגישה אגודת הלהט"ב עתירה לבג"ץ בדרישה לאפשר נישואים של זוגות מאותו המין בישראל. בחודש אוגוסט 2017 דחה בית-המשפט את העתירה. השופטים כינו בהחלטתם את המצב הקיים "אפליה מובהקת נגד קהילת הלהט"ב", ואחת השופטות אמרה כי מדובר בפגיעה בזכויות יסוד, אולם קבעו בהחלטתם כי הסמכות לשנות את המצב נמצאת בידי הכנסת.
המערכת הפוליטית
לפני הבחירות לכנסת ה-19 המפלגות הבאות הביעו תמיכה בנישואים של זוגות מאותו המין או ב'איחוד אזרחי' בין זוגות מאותו המין: יש עתיד, מפלגת העבודה, התנועה, מרצ וחד"ש.
אז'דרכואידה
קבוצה זו כוללת את המשפחות והקבוצות הקרובים לאז'דרכיים, לתלסודרומיים, לדסונגריפטריים וגם לטפג'ריים. למרביתם לא היו שיניים כלל ולסתותיהם היו ארוכות או בעלות "קסדה" גבוהה, דומה ל"קסדת" הקלאו הבכיר, שהשתרעה מהמצח כלפי מעלה לאורך הגולגולת. המקור הקרני הקשיח עזר לבעליהם להתמודד ביעילות עם טרף או עם נבלות, וייתכן שחלקם ניזונו מפירות. המינים הקטנים יותר ניזונו כנראה מדגי ים עם לסתותיהם החזקות.
יוסף רובין
קורות חיים
יוסף רובין נולד ב-1913 בגליציה, ובצעירותו היגר לארגנטינה ושם גדל. את עבודתו החינוכית החל כמורה עברי בעיירה קטנה, ועד מהרה עלה מתפקיד מורה למפקח ולמנהל. ניהל בתי ספר בעברית וביידיש. כשנוסד המכון ללימודי היהדות בבואנוס איירס, היה למורה להיסטוריה במוסד. במקביל היה פעיל באיחוד העולמי פועלי ציון – צ"ס – התאחדות ופרסם מאמרים עיוניים בביטאונו "אונזער צייט" (יידיש: 'זמננו'), וכיהן כסגן נשיא ההסתדרות העברית בארגנטינה.
בית הספר המחתרתי לרפואה בגטו ורשה
הלימודים
ההרצאות לתלמידים ניתנו בפולנית במסווה של הקורסים לתברואה. על כן החל כל שיעור בנושאים של מחלות זיהומיות, חיסונים ומגפות, ובהמשך עברו המרצים ללמד את חומר הלימודים האסור על ידי הגרמנים. חומר לימוד על מחלות מידבקות פוזר בכיתות הלימוד וחומרי חיטוי רוססו בהם כדי להגביר את ההסוואה. כל המשתתפים בשיעורים היו מודעים לסיכון הרב שבעריכתם.
אורהאן פאמוק
קורות חייו
שמו הוזכר משך תקופה כמועמד לפרס נובל לספרות, ובאוקטובר 2005 נפוצו שמועות שהוועדה עמדה להעניק לו את הפרס באותה שנה, אך בגלל רגישות פוליטית הנוגעת לממשלת טורקיה עקב משפטו בטורקיה שהתנהל בעוון "השמצת הזהות הטורקית" (ראו להלן) הוחלט לפסוח עליו. לאחר שההודעה על זוכה הפרס נדחתה בשבוע, הוכרז לבסוף המחזאי הבריטי הרולד פינטר כחתן הפרס לאותה שנה. לבסוף הוענק פרס נובל בספרות לפאמוק שנה אחר כך, בשנת 2006. בשנת 2008 נבחר כחבר האקדמיה האמריקאית לאמנויות ולמדעים.
יצירתו הספרותית
ד"ר רמי סערי תיאר את יצירתו של פאמוק:
בטי פייג'
דמותה ומורשתה
בשנות ה-70 חזרה דמותה להתנוסס על מוצרים ועבודות אמנות, ובפרסומי נוסטלגיה, כמו אוסף הצילומים בשם A Nostalgic Look at Bettie Page, מבית ההוצאה לאור ארוס, שיצא ב-1976.
ביוגרפיות שיצאו אודות בטי פייג' כוללות:
סאלו או 120 ימי סדום
סקירה כללית
אף על פי שהסרט נותר שנוי במחלוקת עד היום, עדיין ישנם מבקרים והיסטוריונים של קולנוע הרואים בו יצירה איכותית, ועל אף שאינו מוגדר כסרט אימה, בשנת 2006 נכנס "סאלו" למקום ה-65 ברשימת הסרטים המפחידים ביותר, שנערכה על ידי אגודת מבקרי הקולנוע של שיקגו.
סילבן לנדסברג
קריירה
באפריל 2015 האריך את חוזהו במכבי תל אביב לשלוש עונות נוספות.
מוחמד קליל טראורה
קריירה
ב-13 ביולי 2021, טראורה חתם לחמש שנים בהפועל תל אביב. ב-7 בנובמבר הורחק בדרבי נגד מכבי תל אביב, במשחק שנגמר בתיקו 1-1.
גירוש מוזע
היציאה לגלות
היציאה לגלות נעשתה בהדרגה. הראשונים לצאת היו יהודי צנעא אשר בדרכם למוזע התאכסנו בקהילות היהודיות בהן עברו. רבים מהגולים מתו בדרכם למוזע, ועל פי עדויות הגולים באחת החניות מתו 80 איש.
זיכרון הגלות ורשמיה
אגדה מסוג אחר אשר ביקשה לתת פשר לגזירה סיפרה על יהודי בשם פקעה אשר היה בן בית בארמונו של אלמהדי, הכניס את בתו להריון ובכך עורר את כעסו של האימאם.
זא'ן-פרדריק פליפו, הרוזן ממורפה
חייו
הוא פוטר ממשרתו בשנת 1749 והוגלה מפריז בעקבות אפיגרמה שפרסם נגד מאדאם דה פומפדור. עשרים וחמש שנים אחרי כן, עם עלייתו של לואי השישה עשר מלך צרפת לשלטון בשנת 1774, הפך לשר וליועצו הראשי (ראש הממשלה) של לואי, משרה בה החזיק עד שנת 1781. הוא העניק לטורגו את משרת שר הכלכלה, הכספים והתעשייה בצרפת, הציב את למואניון-מלשרבה בתפקיד האחראי על חצר המלוכה ומינה את ורז'אן לשר החוץ.
מתוך קנאה בקרבה שבין לואי השישה עשר לטורגו רקח מורפה קנוניה נגד האחרון וסילקו ממשרתו בשנת 1776. אחרי שישה חודשים של אי-סדר מינה למשרה את נקר ובשנת 1781 נטש אף אותו. הוא מת זמן לא רב אחרי כן, ב-21 בנובמבר 1781.
אנציקלופדיה בריטניקה
היסטוריה
ניתן לחלק את ההיסטוריה של האנציקלופדיה בריטניקה לחמש תקופות עיקריות, בחלוקה לפי שינויים מרכזיים בניהול הפקת האנציקלופדיה ובצורת ארגונה.
ארנבות ראוונסבריק
"ארנבות ראוונסבריק" לאחר מלחמת העולם השנייה
בסוף שנות ה-60 נסעה פרידיי לוורשה במטרה להעביר את ה"ארנבות" ששרדו לארצות הברית, כדי לשקם אותן. היא יצרה קשר עם פולנים בעלי תפקידים בכירים, רכשה את אמונן של הנשים באמצעות פעילויות שערכה איתן כמו הוצאתן לטיולים (למשל בקיץ 1959, ערכה איתן טיול מסן פרנסיסקו ועד ניו יורק שם הן נפגשו עם סנטורים ונציגים) וכך התאפשרה הבאת 35 "ארנבות" לארצות הברית לשחזור ניתוחים ולטיפול בהן.
אנציקלופדיה בריטניקה
מוניטין
לבריטניקה יש מוניטין בקרב הציבור הרחב כטומנת בחובה את כל הידע האנושי. לשם הרחבת השכלתם, אנשים רבים הקדישו את זמנם לקריאת האנציקלופדיה בריטניקה במלואה, משימה שאורכה נע על פי הדיווחים בין 3 ל-22 שנים. כאשר פאת' עלי נעשה לשאה הפרסי בשנת 1797, הוענקה לו במתנה המהדורה השלישית של האנציקלופדיה בריטניקה, שאותה קרא במלואה; בתום משימה זו, הוא הרחיב את תוארו המלכותי כך שיכלול את "השר והאדון המדהים של האנציקלופדיה בריטניקה". הסופר ג'ורג' ברנרד שו טען כי קרא את המהדורה התשיעית בשלמותה - להוציא את ערכי המדע, וריצ'רד בירד נטל עמו את הבריטניקה כחומר קריאה לשהייתו בה חמשת-החודשים בקוטב הדרומי בשנת 1934. מאוחר יותר, א.ג'. ג'ייקובס, עורך בכתב-העת Esquire, קרא את גרסת שנת 2002 של המהדורה החמש-עשרה במלואה, ותיאר את חוויותיו בספרו המצליח משנת 2004, The Know-It-All: One Man's Humble Quest to Become the Smartest Person in the World ("לדעת-הכל: מסעו הענו של אחד האדם במטרה להיות לאדם החכם בעולם"). מעטים עוד יותר קראו שתי מהדורות שונות: הסופר ס.ס. פורסטר ואיימוס אורבן שירק, איש-עסקים אמריקאי, שקרא את המהדורות האחת-עשרה והארבע-עשרה, על ידי הקדשת כשלוש שעות ללילה במשך ארבע שנים וחצי על מנת להשלים את קריאת המהדורה האחת-עשרה. מספר עורכים ראשיים של האנציקלופדיה בריטניקה קראו, ככל הנראה, את כל המהדורה שהייתה באחריותם, למשל ויליאם סמלי (המהדורה הראשונה), ויליאם רוברטסון סמית' (המהדורה התשיעית) וואלטר יאסט (המהדורה הארבע-עשרה).